Nyeste Skilderie af Kiøbenhavn, 1826-08-19
En tæt Kalksteen, som brydes paa Hovedøen, ved Christiania, er hidtil med Held bleven anvendt til dette Arbeide. Udvendig beklædes Sokkelen med huggen Granit, ligesom Fritrapperne og Qvaderværket paa Bygningens fremtrædende Deele udføres af dette Material, som, skjønt kostbart at bearbeide, fortiener Fortrinnet, for ethvert andet med Hensyn til Varigheden. Murene til Bygningens Etager opføres af brændte Teglsteen, som det almindeligste og mindst kostbare Material til Bygningens Hoved masse. Enkelte udmærkede Partier dannes af Marmor, saasom den doriske Søilebygning, som mod Parksiden understøtter Altanen, hvortil den hvide bergenske Marmor fra Korsdalen og Salt hellen er foreslaaet at anvendes. J det Jndvendige vil Gjellebeks Marmer, hvis Varighed til udvendig Anvendelse er Tvivl underkastet, kunne benyttes, saasom til Hovedtrappen m.m. Til udvendige Gesimser, Balustrader, Chambranler, Frontoner, Consoler og deslige kan ene et Material anvendes, som med Varighed forener Lethed i at lade sig bearbeide, og ikke er kostbart at tilveiebringe; i Almindelighed anvendes i Bygningskonsten Sandsteen til dette Brug Dette Material bliver ikke alene kostbart, da det ikke er at erholde her tillands af saadan Bonitet, som udfordres, men det kan formedelst sin Porositet ikke bestaae i koldt Klima, uden Oliefarve, hvilket i det Mindste hvert tiende Aar maa gjentages, da Vandpartiklerne ellers indtrængte, og naar de om Vinteren fryse, opløse Stenen. Dette Material er derfor ikke foreslaaet til Anvendelse. Blandt alle indenlanske Materialier forene derimod Klæber eller Grydestenen de forlangte Egenskaber meest tilfredsstillende. Trondhjems Domkirke, hvis Ornamenter, forfærdigede af denne Steenart, have vedligeholdt sig uforandrede, hvor de ikke have været udsatte for Stød eller Virkningen af Jldsvaade, bevise tilstrækkeligen Klæberstenens Varighed i Luften. Den brydes paa adskillige Steder i Landet, saasom i Guldbrandsdalen, i Nærheden af Fredrikshald, paa Gaarden Berger paa Hadeland og flere Steder. Fra dette sidste Sted vilde den med mindst Vanskelighed være at erholde. Overeensstemmende med Bygningens Charakteer har den meget fladt Tag. Derfor maae Plader anvendes til Tækningsmaterial. Til Mellempartiet, som deels for sin store Bredes Skyld ikke bør betynges mere end høist nødvendigt, og som har vanskeligere Adkomst til Reparationer, ere valtsede Kobberplader som det varigste og tillige letteste, skjønt kostbareste Tækningsmaterial foreslaaet. Paa Bygningens øvrige Deele kunne derimod enten valtsede eller støbte Jernplader anvendes. De første ere lettere og noget mindre kostbare, men fordre idelige Reparationer. Støbte Plader ere tykkere, følgelig tungere, men modstaae bedre Oxydation. Da dernæst Balustraden og Tagets Fladhed gjør det nødvendigt, at Sneen skaffes og nedkastes fra Taget, hver Gang en betydelig Mængde er falden, saa ere saadanne støbte Plader, hvoraf flere indenlandske Værker have tilbudet Leverancer, bragte i Forslag som de hensigtsmæssigste og varigste. Loftsrummet er ikke bestemt til nogen særegen. Benyttelse, fordi Tagets Fladhed og Tagrøstets stærke Tømring gjør Rummet for indskrænket. Under Forudsætning, at engang en egen Vandledning til Slottets Forsyning bliver anlagt fra nærmeste Elv eller større Vandbeholdning, hvis Beliggenhed er tilstrækkelig høi, for derfra at kunne drive Vandet til Slotsbygningens nederste Etage, er paa begge Sider af Corridoren nærmest den store Vestibule anlagt et Rum saavel i Kielderetagen som i nederste Hovedetage, hvor et Bassin med tilhørende Vandspring stedse skaffer ferskt Vand til det Jndre af Bygningen. Fra disse Bassins kan Vandet ved et Trykværk bringes gjennem Kobberrør til den øverste Etage og til Loftsrummene, paa hvilket sidste Sted paa hver af Slottets tvende Sider en Brandsprøitee, for bestandig kan være hensat, for at kunne benyttes ved paakommende Jldebrandstilfælde. Australien og de derværende engelske Kolonier. (Af Pappes Lesefruchte, 1826. 2det B. 3die H.) i Slutning; see næstforr. No.)